title: Elizaveta Kovalskaya
text: Kadimi tunera va levetiruca bak 1861, Elizaveta ko Xarkiv zo inker ise koe yasegafa olda vayar. Va witaf suteroteem toz kosmar. Awalkera ke gadikye va zolonaf konoleks pu ina isker. Ina va Yaroslav Kovalski jotaf altoopik kurer. Va intafa mona wetce fastafe jandexe mu jotaf kotlaf vayasik faver. Miledje pu dodelik va rossiafa izvopa is suteroteem taver ise va gaderopa toz pulvir.